《题石室藏书图》
清代·谢雪

盥手披图看遗迹，图中石室神仙宅。卷轴参差叠六经，都是慈亲手所积。

当日严亲游历时，慈亲彝训在书帷。自课四声通韵语，膝前把卷胜名师。

敬睹遗容开泪目，依稀小榻依花木。秋庭新爽扇凉生，石室紬书随意读。

幼学初资慈教成，壮学还因严训行。一品紫泥封诰后，圣人许说显亲名。

作者简介：谢雪，字月庄，长洲人。阮文达公侧室。